Imam ja drugog posla, nemam vremena baviti se sporednim stvarima. Zar ono kad je Bišćan sjedio na klupi i primao 700.000 eura nije bio gradski novac? Ili onih šest milijuna kuna za Prosinečkog? A Silvio Marić neka vrati tih 800.000 kuna, koliko treba dati za zemljište na Ravnicama. Tko da svoj novac u Dinamo, ja ću mu dati još toliko.

Rekao je to za SN gradonačelnik Milan Bandić i odgovorio na pitanje koje kopka Dinamove navijače i četvorku bivših asova okupljenih u inicijativu Za naš Dinamo: prvi čovjek Grada ne podržava ideju izbora u Dinamu! Više mu odgovara “koalicija” sa Zdravkom Mamićem.

Foto: Marko Lukunic/PIXSELL

Četvorka je odbila komentirati Bandićeve riječi, ali jasno je da im to ne ide u prilog.

>> Bišćan, Marić, Šimić i Šokota poručuju: Mamiću, izađi na izbore!